CELEX: 
Language: el
Date: 2020-04-08 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του παραρτήματος I του κανονισμού (ΕΕ) 2019/1021 του Ευρωπαϊκού Κοινοβουλίου και του Συμβουλίου όσον αφορά την προσθήκη του υπερφθοροοκτανοϊκού οξέος (PFOA), των αλάτων του και των συγγενών με αυτό ενώσεων στον κατάλογο

ΕΥΡΩΠΑΪΚΗ
                       ΕΠΙΤΡΟΠΗ
                                               Βρυξέλλες, 8.4.2020
                                               C(2020) 1973 final
     ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                   της 8.4.2020
    για την τροποποίηση του παραρτήματος I του κανονισμού (ΕΕ) 2019/1021 του
    Ευρωπαϊκού Κοινοβουλίου και του Συμβουλίου όσον αφορά την προσθήκη του
   υπερφθοροοκτανοϊκού οξέος (PFOA), των αλάτων του και των συγγενών με αυτό
                             ενώσεων στον κατάλογο
                 (Κείμενο που παρουσιάζει ενδιαφέρον για τον ΕΟΧ)
EL                                                                           EL
 ---pagebreak---                                    ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Το άρθρο 1 του κανονισμού (ΕΕ) 2019/1021 ορίζει ως στόχο του εν λόγω κανονισμού την
   προστασία της ανθρώπινης υγείας και του περιβάλλοντος από τους έμμονους οργανικούς
   ρύπους («POP») μέσω της απαγόρευσης, της όσο το δυνατόν ταχύτερης διακοπής ή του
   περιορισμού της παρασκευής, της διάθεσης στην αγορά και της χρήσης των ουσιών που
   υπόκεινται στη σύμβαση της Στοκχόλμης για τους έμμονους οργανικούς ρύπους. Κατά την
   ένατη διάσκεψη των συμβαλλόμενων μερών της σύμβασης της Στοκχόλμης, η οποία
   πραγματοποιήθηκε στη Γενεύη της Ελβετίας από τις 29 Απριλίου έως τις 10 Μαΐου 2019,
   ελήφθησαν αποφάσεις για τη συμπερίληψη και άλλων χημικών ουσιών στο παράρτημα Α της
   σύμβασης. Οι εν λόγω ρυθμιστικές πράξεις και αποφάσεις θα πρέπει να αντικατοπτρίζονται
   στο παράρτημα Ι του κανονισμού (ΕΕ) 2019/1021. Η παρούσα κατ’ εξουσιοδότηση πράξη
   εφαρμόζει την απόφαση SC-9/12 σχετικά με το υπερφθοροκτανοϊκό οξύ (PFOA), τα άλατά
   του και τις συγγενείς με το PFOA ενώσεις. Σύμφωνα με το άρθρο 15 παράγραφος 1 δεύτερο
   εδάφιο του κανονισμού (ΕΕ) 2019/1021, θα εκδοθούν χωριστές κατ’ εξουσιοδότηση πράξεις
   για τις άλλες αποφάσεις της διάσκεψης των μερών σχετικά με την ενσωμάτωση χημικών
   ουσιών στο παράρτημα Α.
   2.       ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Το σχέδιο τροποποίησης συζητήθηκε με ομάδα εμπειρογνωμόνων (η «συνεδρίαση των
   αρμόδιων αρχών για τους POP») στις 26 Νοεμβρίου 2019 και ελήφθησαν υπόψη οι
   παρατηρήσεις στο μέτρο του δυνατού. Η ομάδα αποτελείται από όλα τα ενδιαφερόμενα μέρη
   – εκπροσώπους των κρατών μελών, του Ευρωπαϊκού Οργανισμού Χημικών Προϊόντων, της
   χημικής βιομηχανίας και της κοινωνίας των πολιτών.
   Πραγματοποιήθηκε δημόσια διαβούλευση για το σχέδιο της πράξης από τις 7 Νοεμβρίου
   2019 έως τις 5 Δεκεμβρίου 2019. Ελήφθησαν διάφορα σχόλια από τα ενδιαφερόμενα μέρη,
   κυρίως όσον αφορά τις διαφορές μεταξύ των παρεκκλίσεων στον υφιστάμενο περιορισμό για
   το PFOA, τα άλατά του και τις συναφείς ενώσεις στον περιορισμό του κανονισμού REACH
   [καταχώριση 68 του παραρτήματος XVII του κανονισμού (ΕΚ) αριθ. 1907/2006] και τις
   εξαιρέσεις στο σχέδιο πράξης. Η Επιτροπή συμπεριέλαβε στην πρόταση τις εξαιρέσεις που
   περιλαμβάνονται τόσο στην απόφαση SC-9/12 δυνάμει της σύμβασης της Στοκχόλμης όσο
   και στον περιορισμό του κανονισμού REACH. Όσον αφορά τη διάρκεια, η Επιτροπή επέλεξε
   5 έτη για τις εξαιρέσεις εκείνες, οι οποίες δεν είχαν καμία προθεσμία στον περιορισμό του
   κανονισμού REACH και την προθεσμία του περιορισμού του κανονισμού REACH για τις εν
   λόγω εξαιρέσεις με συντομότερη προθεσμία από τα 5 έτη. Για τις παρεκκλίσεις που
   χορηγήθηκαν βάσει του περιορισμού του REACH αλλά δεν περιλαμβάνονται στην απόφαση
   SC-9/12 δυνάμει της Σύμβασης της Στοκχόλμης, η Επιτροπή προτείνει οι παρεκκλίσεις αυτές
   να ισχύουν μέχρι την ημερομηνία έναρξης ισχύος της απόφασης SC-9/12 (3 Δεκεμβρίου
   2020). Η προθεσμία αυτή θα δώσει στους κλάδους που επωφελούνταν από τις παρεκκλίσεις
   από τον περιορισμό του κανονισμού REACH περισσότερο χρόνο για την ολοκλήρωση της
   σταδιακής κατάργησης του PFOA, εξακολουθώντας να τηρούν το χρονοδιάγραμμα για την
   εφαρμογή της απόφασης SC-9/12. Άλλα σχόλια αφορούσαν τα όρια ακούσιων
   ιχνοποσοτήτων ρύπων (UTC) του PFOA σε συγκεκριμένες ουσίες, μείγματα και αντικείμενα.
   Η Επιτροπή αποφάσισε να αυξήσει ορισμένα όρια UTC, αλλά να ζητήσει από τον ECHA
   λεπτομερή επιστημονική αξιολόγηση με σκοπό την επανεξέταση των εν λόγω ορίων το
   συντομότερο δυνατόν.
EL                                               1                                           EL
 ---pagebreak---    3.      ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η κατ’ εξουσιοδότηση πράξη τροποποιεί τον κατάλογο χημικών προϊόντων του
   παραρτήματος I με βάση τις εξελίξεις στο πλαίσιο της σύμβασης, όπως απαιτείται από το
   άρθρο 15 παράγραφος 1 του κανονισμού (ΕΕ) αριθ. 2019/1021.
EL                                           2                                           EL
 ---pagebreak---          ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                              της 8.4.2020
        για την τροποποίηση του παραρτήματος I του κανονισμού (ΕΕ) 2019/1021 του
        Ευρωπαϊκού Κοινοβουλίου και του Συμβουλίου όσον αφορά την προσθήκη του
       υπερφθοροοκτανοϊκού οξέος (PFOA), των αλάτων του και των συγγενών με αυτό
                                         ενώσεων στον κατάλογο
                         (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 2019/1021 του Ευρωπαϊκού Κοινοβουλίου και του
   Συμβουλίου, της 20ής Ιουνίου 2009, για τους έμμονους οργανικούς ρύπους 1, και ιδίως το
   άρθρο 15 παράγραφος 1,
   Εκτιμώντας τα ακόλουθα:
   (1)    Ο κανονισμός (ΕΕ) 2019/1021 υλοποιεί τις δεσμεύσεις που έχει αναλάβει η Ένωση
          στο πλαίσιο της σύμβασης της Στοκχόλμης για τους έμμονους οργανικούς ρύπους2
          («η σύμβαση») και στο πλαίσιο του πρωτοκόλλου της σύμβασης του 1979 για τη
          διασυνοριακή ατμοσφαιρική ρύπανση μεγάλης απόστασης που οφείλεται στους
          έμμονους οργανικούς ρύπους3 («το πρωτόκολλο»).
   (2)    Το παράρτημα Α της σύμβασης («Κατάργηση») περιλαμβάνει κατάλογο χημικών
          προϊόντων τα οποία κάθε συμβαλλόμενο μέρος της σύμβασης υποχρεούται να
          απαγορεύσει και/ή να λάβει τα νομικά και διοικητικά μέτρα που απαιτούνται για την
          εξάλειψη της παραγωγής, της χρήσης, της εισαγωγής και της εξαγωγής τους.
   (3)    Η διάσκεψη των συμβαλλόμενων μερών της σύμβασης, σύμφωνα με το άρθρο 8
          παράγραφος 9 της σύμβασης, αποφάσισε, κατά την ένατη συνεδρίασή της, να
          τροποποιήσει το παράρτημα Α της σύμβασης, ώστε να συμπεριλάβει το
          υπερφθοροοκτανοϊκό οξύ («PFOA»), τα άλατά του και τις συγγενείς με το PFOA
          ενώσεις στο εν λόγω παράρτημα. Η τροποποίηση αυτή περιλαμβάνει διάφορες ειδικές
          εξαιρέσεις.
   (4)    Επομένως, το μέρος Α του παραρτήματος Ι του κανονισμού (ΕΕ) 2019/1021, το οποίο
          περιλαμβάνει κατάλογο των ουσιών που απαριθμούνται στη σύμβαση και στο
          πρωτόκολλο, καθώς και ουσίες που απαριθμούνται μόνο στη σύμβαση, θα πρέπει
          επίσης να τροποποιηθεί, ώστε να περιλαμβάνει το PFOA, τα άλατά του και τις
          συγγενείς με το PFOA ενώσεις.
   (5)    Το PFOA, τα άλατά του και οι συγγενείς με το PFOA ενώσεις παρατίθενται στο
          παράρτημα XVII του κανονισμού (ΕΚ) αριθ. 1907/2006 του Ευρωπαϊκού
   1
          ΕΕ L 169 της 25.6.2019, σ. 45.
   2
          ΕΕ L 209 της 31.7.2006, σ. 3.
   3
          ΕΕ L 81 της 19.3.2004, σ. 37.
EL                                                  3                                       EL
 ---pagebreak---        Κοινοβουλίου και του Συμβουλίου4, με την επιφύλαξη ορισμένων παρεκκλίσεων. Οι
       εν λόγω παρεκκλίσεις αξιολογήθηκαν από την επιτροπή εξέτασης έμμονων οργανικών
       ρύπων (στο εξής: POPRC), με αποτέλεσμα να μην υποβληθούν όλες στη διάσκεψη
       των συμβαλλόμενων μερών. Κατά συνέπεια, η απόφαση που εγκρίθηκε από τη
       διάσκεψη των συμβαλλόμενων μερών (SC-9/12) περιλαμβάνει ορισμένες, αλλά όχι
       όλες τις παρεκκλίσεις που χορηγήθηκαν προηγουμένως δυνάμει του κανονισμού (ΕΚ)
       αριθ. 1907/2006. Δεδομένου ότι η αξιολόγηση POPRC βασίστηκε σε πιο πρόσφατες
       πληροφορίες και λαμβανομένης υπόψη της απόφασης (ΕΕ) 2019/639 του
       Συμβουλίου5, είναι σκόπιμο στο παράρτημα I του κανονισμού (ΕΕ) αριθ. 2019/1021
       να επιτρέπονται μόνο οι συγκεκριμένες εξαιρέσεις που χορηγούνται βάσει της
       σύμβασης και απαιτούνται στην Ένωση.
   (6) Η διάσκεψη των συμβαλλόμενων μερών της σύμβασης, κατά την ένατη συνεδρίασή
       της, έλαβε απόφαση σχετικά με μια ειδική εξαίρεση που δεν περιλαμβάνεται στο
       παράρτημα XVII του κανονισμού (ΕΚ) αριθ. 1907/2006. Αφορά τη χρήση
       υπερφθοροκτυλοβρωμίδιου που περιέχει υπερφθοροκτυλοϊωδίδιο με σκοπό την
       παρασκευή φαρμάκων. Δεδομένου ότι οι πληροφορίες σχετικά με τη χρήση αυτή δεν
       ήταν διαθέσιμες κατά τη χρονική στιγμή καταχώρισης του PFOA, των αλάτων του και
       των συγγενών με αυτό ενώσεων στο παράρτημα XVII του κανονισμού (ΕΚ) αριθ.
       1907/2006 και λαμβανομένης υπόψη της επακόλουθης αξιολόγησης από τον
       Ευρωπαϊκό Οργανισμό Χημικών Προϊόντων6, θεωρείται σκόπιμο να συμπεριληφθεί η
       συγκεκριμένη εξαίρεση στο παράρτημα I του κανονισμού (ΕΕ) 2019/1021.
   (7) Για να ενισχυθεί η εφαρμογή και η επιβολή στην Ένωση του άρθρου 3 του
       κανονισμού (ΕΕ) 2019/1021, θα πρέπει να καθοριστεί οριακή τιμή για το PFOA, τα
       άλατά του και τις συγγενείς με αυτό ενώσεις που ενυπάρχουν ως ακούσιες
       ιχνοποσότητες σε ουσίες, μείγματα και αντικείμενα. Η εν λόγω οριακή τιμή θα πρέπει
       να οριστεί στα 0,025 mg/kg για το PFOA, συμπεριλαμβανομένων των αλάτων του,
       και στο 1 mg/kg για τις μεμονωμένες συγγενείς με το PFOA ενώσεις ή για συνδυασμό
       των ενώσεων αυτών. Για τις εφαρμογές για τις οποίες δεν μπορούν επί του παρόντος
       να τηρηθούν τα εν λόγω όρια συγκέντρωσης, θα πρέπει να καθοριστούν υψηλότερα
       όρια συγκέντρωσης, με την επιφύλαξη επανεξέτασης από την Επιτροπή εντός 2 ετών
       με σκοπό τη μείωση των ορίων.
   (8) Ο κανονισμός (ΕΕ) 2019/1021 θα πρέπει, συνεπώς, να τροποποιηθεί αναλόγως.
   (9) Δεδομένου ότι ορισμένες παρεκκλίσεις που είχαν προηγουμένως χορηγηθεί με τον
       περιορισμό για το PFOA, τα άλατά του και τις συναφείς με το PFOA ενώσεις στο
       παράρτημα XVII του κανονισμού (ΕΚ) αριθ. 1907/2006 εξακολουθούν να
       απαιτούνται από τον κλάδο για μια μεταβατική περίοδο, αλλά δεν περιλαμβάνονται
       στις ειδικές εξαιρέσεις του παραρτήματος I του κανονισμού (ΕΕ) 2019/1021, οι εν
       λόγω παρεκκλίσεις θα πρέπει να εφαρμόζονται έως τις 3 Δεκεμβρίου 2020,
   4
       Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης
       Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των
       χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων
       καθώς και για την τροποποίηση της οδηγίας 1999/45/ΕΚ και για την κατάργηση του κανονισμού
       (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και
       της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ,
       93/105/ΕΚ και 2000/21/ΕΚ (ΕΕ L 396 της 30.12.2006, σ. 1).
   5
       Απόφαση (ΕΕ) 2019/639 του Συμβουλίου, της 15ης Απριλίου 2019, σχετικά με τη θέση που θα ληφθεί,
       εξ ονόματος της Ευρωπαϊκής Ένωσης, στην ένατη διάσκεψη των μερών όσον αφορά τις τροποποιήσεις
       στα παραρτήματα Α και Β της σύμβασης της Στοκχόλμης για τους έμμονους οργανικούς ρύπους (ΕΕ L
       109 της 24.4.2019, σ. 22).
   6
       https://echa.europa.eu/documents/10162/c9666f21-532b-49a0-ace3-c843b7b8e5b0
EL                                                 4                                                   EL
 ---pagebreak---           ημερομηνία έναρξης ισχύος της τροποποίησης του παραρτήματος Α της σύμβασης της
          Στοκχόλμης σχετικά με το PFOA, τα άλατά του και τις συγγενείς με το PFOA
          ενώσεις.
   (10)   Ο περιορισμός για το PFOA, τα άλατά του και τις συγγενείς με το PFOA ενώσεις στο
          παράρτημα XVII του κανονισμού (ΕΚ) αριθ. 1907/2006, τον οποίο η Επιτροπή
          σχεδιάζει πλέον να διαγράψει, θα αρχίσει κανονικά να εφαρμόζεται από την 4η
          Ιουλίου 2020. Για λόγους συνοχής και για τη διευκόλυνση της εφαρμογής του
          κανονισμού (ΕΕ) 2019/1021, ο παρών κανονισμός θα πρέπει να εφαρμόζεται από την
          ίδια ημερομηνία,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                           Άρθρο 1
   Το παράρτημα I του κανονισμού (ΕΕ) 2019/1021 τροποποιείται σύμφωνα με το παράρτημα
   του παρόντος κανονισμού.
                                           Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Εφαρμόζεται από την 4η Ιουλίου 2020.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 8.4.2020
                                            Για την Επιτροπή
                                            Η Πρόεδρος
                                            Ursula VON DER LEYEN
EL                                            5                                            EL
 ---documentbreak---                        ΕΥΡΩΠΑΪΚΗ
                       ΕΠΙΤΡΟΠΗ
                                             Βρυξέλλες, 8.4.2020
                                             C(2020) 1973 final
                                             ANNEX
                                ΠΑΡΑΡΤΗΜΑ
                                      του
     ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΥ (ΕΕ) …/... ΤΗΣ ΕΠΙΤΡΟΠΗΣ
    για την τροποποίηση του παραρτήματος I του κανονισμού (ΕΕ) 2019/1021 του
    Ευρωπαϊκού Κοινοβουλίου και του Συμβουλίου όσον αφορά την προσθήκη του
   υπερφθοροοκτανοϊκού οξέος (PFOA), των αλάτων του και των συγγενών με αυτό
                             ενώσεων στον κατάλογο
EL                                                                           EL
 ---pagebreak---                                           ΠΑΡΑΡΤΗΜΑ
         Στο μέρος Α του παραρτήματος I του κανονισμού (ΕΕ) 2019/1021 προστίθεται η
                                       ακόλουθη καταχώριση:
   Ουσία                                Αριθ.      Αριθ. ΕΚ     Ειδική εξαίρεση για ενδιάμεση
                                        CAS                      χρήση ή άλλη ειδική διάταξη
   «Υπερφθοροοκτανοϊκό             οξύ 335-67-1    206-397- 1. Για τους σκοπούς της
   (PFOA), τα άλατά του και οι και                 9      και παρούσας καταχώρισης, το άρθρο
   συγγενείς ενώσεις του                λοιποί     λοιποί     4 παράγραφος 1 στοιχείο β)
   Υπερφθοροοκτανοϊκό              οξύ                        εφαρμόζεται στο PFOA ή σε
   (PFOA), τα άλατά του και οι                                οποιοδήποτε από τα άλατά του
   συγγενείς ενώσεις του»: τα                                 που ενυπάρχουν σε ουσίες,
   ακόλουθα:
                                                              μείγματα ή αντικείμενα σε
    (i) υπερφθοροοκτανοϊκό οξύ,                               συγκέντρωση ίση ή μικρότερη
          συμπεριλαμβανομένων                                 των 0,025 mg/kg (0,0000025 %
          όλων των διακλαδισμένων
                                                              κατά βάρος).
          ισομερών του·
    (ii) τα άλατά του·                                        2. Για τους σκοπούς της
    (iii) οι συγγενείς ενώσεις του οι                         παρούσας καταχώρισης, το άρθρο
          οποίες, για τους σκοπούς της                        4 παράγραφος 1 στοιχείο β)
          σύμβασης, είναι όλες οι                             εφαρμόζεται σε οποιαδήποτε
          ουσίες που διασπώνται σε                            μεμονωμένη συγγενή ένωση του
          PFOA,                                               PFOA ή σε συνδυασμό συγγενών
          συμπεριλαμβανομένων                                 ενώσεων      του    PFOA     που
          τυχόν                 ουσιών
                                                              ενυπάρχουν σε ουσίες, μείγματα
          (συμπεριλαμβανομένων των
          αλάτων και των πολυμερών)                           ή αντικείμενα σε συγκέντρωση
          που διαθέτουν γραμμική ή                            ίση ή μικρότερη των 1 mg/kg
          διακλαδισμένη                                       (0,0001 % κατά βάρος).
          υπερφθοροεπτυλομάδα με
          την ομάδα (C7F15)C ως ένα                           3. Για τους σκοπούς της
          από τα δομικά στοιχεία της.                         παρούσας καταχώρισης, το άρθρο
   Οι ακόλουθες ενώσεις δεν                                   4 παράγραφος 1 στοιχείο β)
   περιλαμβάνονται ως ενώσεις                                 εφαρμόζεται σε οποιαδήποτε
   συγγενείς του PFOA:                                        συγγενή ένωση του PFOA σε
    (i) C8F17-X, όπου X= F, Cl, Br·                           συγκέντρωση ίση ή μικρότερη
                                                              των 20 mg/kg (0,002 % κατά
    (ii) φθοριούχα πολυμερή που
          καλύπτονται από CF3[CF2]n-                          βάρος) που ενυπάρχει σε ουσία η
          R΄, όπου R΄=οποιαδήποτε                             οποία         πρόκειται        να
          ομάδα, n>16·                                        χρησιμοποιηθεί ως μεταφερόμενο
    (iii) υπερφθοροαλκυλοκαρβοξυλ                             απομονωμένο ενδιάμεσο προϊόν
          ικά                     οξέα                        κατά την έννοια του άρθρου 3
          (συμπεριλαμβανομένων των                            σημείο 15 στοιχείο γ)         του
          αλάτων,             εστέρων,                        κανονισμού       (ΕΚ)       αριθ.
EL        αλογονιδίων και ανυδριτών              1            1907/2006 και που πληροί τους     EL
          τους)          με         ≥8
 ---pagebreak---         υπερφθοριωμένους              αυστηρά ελεγχόμενους όρους που
        άνθρακες·                     ορίζονται    στο     άρθρο    18
   (iv) υπερφθοροαλκανικά             παράγραφος 4 στοιχεία α) έως στ)
        σουλφονικά      οξέα    και   του εν λόγω κανονισμού για την
        υπερφθοροφωσφονικά οξέα       παραγωγή φθοροχημικών με
        (συμπεριλαμβανομένων των      αλυσίδα     άνθρακα     ίση    ή
        αλάτων,            εστέρων,
                                      μικρότερη από 6 άτομα. Η
        αλογονιδίων και ανυδριτών
        τους)         με        ≥9    παρούσα                 εξαίρεση
        υπερφθοριωμένους              επανεξετάζεται και αξιολογείται
        άνθρακες·                     από την Επιτροπή έως [...
   (v) υπερφθοροοκτανοσουλφονι        Υπηρεσία Εκδόσεων: να εισαχθεί
        κό οξύ και τα παράγωγά του    ημερομηνία που είναι 2 έτη μετά
        (PFOS), όπως παρατίθενται     την έναρξη ισχύος του παρόντος
        στο παρόν παράρτημα.          τροποποιητικού κανονισμού]
                                      4. Για τους σκοπούς της
                                      παρούσας καταχώρισης, το άρθρο
                                      4 παράγραφος 1 στοιχείο β)
                                      εφαρμόζεται σε συγκεντρώσεις
                                      του PFOA και των αλάτων του οι
                                      οποίες δεν υπερβαίνουν το 1
                                      mg/kg (0,0001 % κατά βάρος)
                                      όταν ενυπάρχουν σε μικροσκόνες
                                      πολυτετραφθοροαιθυλενίου
                                      (PTFE) που παράγονται από
                                      ιοντίζουσα ακτινοβολία έως και
                                      400 kilogray ή από θερμική
                                      διάσπαση, καθώς και σε μείγματα
                                      και αντικείμενα για βιομηχανικές
                                      και επαγγελματικές χρήσεις που
                                      περιέχουν μικροσκόνες PTFE.
                                      Όλες οι εκπομπές PFOA κατά την
                                      παρασκευή        και       χρήση
                                      μικροσκονών                PTFE
                                      αποφεύγονται και, αν αυτό δεν
                                      είναι δυνατό, μειώνονται στον
                                      μέγιστο δυνατό βαθμό. Η
                                      παρούσα                 εξαίρεση
                                      επανεξετάζεται και αξιολογείται
                                      από την Επιτροπή έως [...
                                      Υπηρεσία Εκδόσεων: να εισαχθεί
                                      ημερομηνία που είναι 2 έτη μετά
                                      την έναρξη ισχύος του παρόντος
                                      τροποποιητικού κανονισμού]
EL                                  2                                  EL
 ---pagebreak---      5.         Κατά      παρέκκλιση,
     επιτρέπονται η παρασκευή, η
     διάθεση στην αγορά και η χρήση
     του PFOA, των αλάτων του και
     συγγενών ενώσεων του PFOA για
     τους ακόλουθους σκοπούς:
     α) φωτολιθογραφία ή χαρακτικές
     διεργασίες      στην   κατασκευή
     ημιαγωγών, έως τις 4 Ιουλίου
     2025·
     β) φωτογραφικές στρώσεις που
     εφαρμόζονται σε φιλμ, έως τις 4
     Ιουλίου 2025·
     γ) κλωστοϋφαντουργικά προϊόντα
     με     ελαιοαπωθητικότητα     και
     υδατοαπωθητικότητα, για την
     προστασία των εργαζομένων από
     επικίνδυνα υγρά που ενέχουν
     κινδύνους για την υγεία και την
     ασφάλειά τους, έως τις 4 Ιουλίου
     2023·
     δ) επεμβατικά και εμφυτεύσιμα
     ιατροτεχνολογικά προϊόντα, έως
     τις 4 Ιουλίου 2025·
     ε)                    παρασκευή
     πολυτετραφθοροαιθυλενίου
     (PTFE)        και     φθοριούχου
     πολυβινυλιδενίου (PVDF) για την
     παραγωγή:
         (i) ανθεκτικών            στη
              διάβρωση,       υψηλών
              επιδόσεων    μεμβρανών
              φίλτρων          αερίων,
              μεμβρανών       φίλτρων
              νερού και μεμβρανών για
              υφάσματα για ιατρική
              χρήση,
         (ii) εξοπλισμού εναλλακτών
              θερμότητας           για
              βιομηχανική
EL 3                                   EL
 ---pagebreak---               απορριπτόμενη
              θερμότητα,
         (iii) βιομηχανικών
              στεγανωτικών      υλικών
              ικανών να αποτρέπουν
              την έκλυση πτητικών
              οργανικών ενώσεων και
              σωματιδίων PM2.5,
     έως τις 4 Ιουλίου 2023.
     6. Κατά παρέκκλιση, επιτρέπεται
     η χρήση του PFOA, των αλάτων
     του και συγγενών ενώσεων του
     PFOA σε αφρό πυρόσβεσης για
     καταστολή         ατμών     υγρών
     καυσίμων        και     κατάσβεση
     πυρκαγιών από υγρά καύσιμα
     (πυρκαγιές κατηγορίας Β) ήδη
     εγκατεστημένο σε συστήματα,
     συμπεριλαμβανομένων          τόσο
     κινητών όσο και σταθερών
     συστημάτων, έως τις 4 Ιουλίου
     2025, υπό τους ακόλουθους
     όρους:
              α) αφρός πυρόσβεσης που
              περιέχει ή ενδέχεται να
              περιέχει PFOA, τα άλατά
              του    και/ή    συγγενείς
              ενώσεις του PFOA δεν
              χρησιμοποιείται       για
              σκοπούς εκπαίδευσης·
              β) αφρός πυρόσβεσης που
              περιέχει ή ενδέχεται να
              περιέχει PFOA, τα άλατά
              του    και/ή    συγγενείς
              ενώσεις του PFOA δεν
              χρησιμοποιείται       για
              σκοπούς δοκιμής εκτός αν
              συγκρατούνται όλες οι
              εκλύσεις·
              γ) από την 1η Ιανουαρίου
              2023 οι χρήσεις αφρού
EL 4                                    EL
 ---pagebreak---             πυρόσβεσης που περιέχει
            ή ενδέχεται να περιέχει
            PFOA, τα άλατά του και/ή
            συγγενείς ενώσεις του
            PFOA περιορίζονται σε
            τοποθεσίες όπου είναι
            δυνατή η συγκράτηση
            όλων των εκλυόμενων
            ποσοτήτων·
            δ) η διαχείριση όλων των
            αποθεμάτων         αφρού
            πυρόσβεσης που περιέχει
            ή ενδέχεται να περιέχει
            PFOA, τα άλατά του και/ή
            συγγενείς ενώσεις του
            PFOA πραγματοποιείται
            κατά τα οριζόμενα στο
            άρθρο 5.
     7. Κατά παρέκκλιση, επιτρέπεται
     η            χρήση           του
     υπερφθοροκτυλοβρωμίδιου που
     περιέχει υπερφθοροκτυλοϊωδίδιο
     για τους σκοπούς της παρασκευής
     φαρμακευτικών προϊόντων, με
     την επιφύλαξη επανεξέτασης και
     αξιολόγησης από την Επιτροπή
     έως τις 31 Δεκεμβρίου 2026,
     κάθε τέσσερα έτη στη συνέχεια
     και έως τις 31 Δεκεμβρίου 2036.
     8.    Επιτρέπεται    η     χρήση
     αντικειμένων που περιέχουν
     PFOA, τα άλατά του και/ή
     συγγενείς ενώσεις του PFOA και
     χρησιμοποιούνταν ήδη στην
     Ένωση πριν από τις 4 Ιουλίου
     2020. Στα αντικείμενα αυτά
     εφαρμόζεται     το    άρθρο     4
     παράγραφος 2 τρίτο και τέταρτο
     εδάφιο.
     9. Κατά παρέκκλιση, επιτρέπεται
     η χρήση του PFOA, των αλάτων
EL 5                                   EL
 ---pagebreak---      του και/ή συγγενών ενώσεων του
     PFOA έως τις 3 Δεκεμβρίου
     2020, στα ακόλουθα αντικείμενα:
     α) ιατροτεχνολογικά προϊόντα
     πλην των εμφυτεύσιμων, στο
     πλαίσιο του πεδίου εφαρμογής
     του κανονισμού (ΕΕ) 2017/745*·
     β) τυπογραφικά μελάνια λατέξ·
     γ) νανοεπιστρώσεις με χρήση
     πλάσματος.
     --------
     *Κανονισμός (ΕΕ) 2017/745 του
     Ευρωπαϊκού Κοινοβουλίου και
     του Συμβουλίου, της 5ης
     Απριλίου     2017,     για    τα
     ιατροτεχνολογικά προϊόντα, για
     την τροποποίηση της οδηγίας
     2001/83/ΕΚ, του κανονισμού
     (ΕΚ) αριθ. 178/2002 και του
     κανονισμού       (ΕΚ)      αριθ.
     1223/2009 και για την κατάργηση
     των οδηγιών του Συμβουλίου
     90/385/ΕΟΚ και 93/42/ΕΟΚ. ».
EL 6                                  EL